Document ID: 31997D0036

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1996 για τροποποίηση των αποφάσεων 93/196/ΕΟΚ και 93/197/ΕΟΚ σχετικά με την εισαγωγή ιπποειδών από την Ισλανδία (Κείμενο που παρουσιάζει ενδιαφέρον για τον ΕΟΧ) (97/36/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15 στοιχείο α) και το άρθρο 16,
Εκτιμώντας:
ότι οι ισλανδικές κτηνιατρικές αρχές υπέβαλαν στην Επιτροπή εγγυήσεις σχετικά με την απουσία μολυσματικής αναιμίας ιπποειδών στην επικράτειά τους 7
ότι πρέπει, κατά συνέπεια, να καταργηθεί το test sιrologique σχετικά με την εν λόγω ασθένεια (ονομαζόμενο «test de Coggins») κατά την εισαγωγή ιπποειδών προελεύσεως Ισλανδίας 7 ότι, ωστόσο, πρέπει οι ισλανδικές αρχές να πιστοποιήσουν επίσημα ότι η Ισλανδία είναι απαλλαγμένη από την εν λόγω ασθένεια 7
ότι, πρέπει, κατά συνέπεια, να τροποποιηθεί η απόφαση 93/196/ΕΟΚ της Επιτροπής, της 5ης Φεβρουαρίου 1993, σχετικά με τους υγειονομικούς όρους και την υγειονομική πιστοποίηση που απαιτούνται για τις εισαγωγές ιπποειδών προς σφαγή (2), όπως τροποποιήθηκε τελευταία από την απόφαση 96/279/ΕΚ (3), και την απόφαση 93/197/ΕΟΚ της Επιτροπής, της 5ης Φεβρουαρίου 1993, σχετικά με τους υγειονομικούς όρους και την υγειονομική πιστοποίηση που απαιτούνται για τις εισαγωγές εγγεγραμμένων ιπποειδών και ιπποειδών για αναπαραγωγή και κρεατοπαραγωγή (4), όπως τροποποιήθηκε τελευταία από την απόφαση 96/279/ΕΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η απόφαση 93/196/ΕΟΚ τροποποιείται ως εξής:
α) στο παράρτημα Ι σημείο ΙΙΙ στοιχείο j), η πρώτη περίπτωση αντικαθίσταται από το ακόλουθο κείμενο:
«- i) test de Coggins για μολυσματική αναιμία ιπποειδών (3), ή
ii) στην περίπτωση ιπποειδούς που έχει διαμείνει από τη γέννησή του στην Ισλανδία, πιστοποιείται ότι η Ισλανδία είναι επίσημα απαλλαγμένη από μολυσματική αναιμία ιπποειδών (3)» 7
β) στο παράρτημα ΙΙ σημείο ΙΙΙ στοιχείο j), η πρώτη περίπτωση αντικαθίσταται από το ακόλουθο κείμενο:
«- i) test de Coggins για μολυσματική αναιμία ιπποειδών (4), ή
ii) στην περίπτωση ιπποειδούς που έχει διαμείνει από τη γέννησή του στην Ισλανδία, πιστοποιείται ότι η Ισλανδία είναι επίσημα απαλλαγμένη από μολυσματική αναιμία ιπποειδών (4)».
2. Στο παράρτημα ΙΙ, υγειονομικό πιστοποιητικό Α σημείο ΙΙΙ στοιχείο j) της απόφασης 93/197/ΕΟΚ, η πρώτη περίπτωση αντικαθίσταται από το ακόλουθο κείμενο:
«- i) test de Coggins για μολυσματική αναιμία ιπποειδών (2), ή
ii) στην περίπτωση ιπποειδούς που έχει διαμείνει από τη γέννησή του στην Ισλανδία, πιστοποιείται ότι η Ισλανδία είναι επίσημα απαλλαγμένη από μολυσματική αναιμία ιπποειδών (2)».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Δεκεμβρίου 1996.

Labels: 0
3
18
6